Baka (84) koja nema ni struje ni vode mora vratiti 55.000 kn

Ljubica je primala zadnjih 10 godina socijalnu pomoć za koju Centar za socijalnu skrb u Virovitici smatra da nije imala pravo jer je sa djecom potpisala ugovor o uzdržavanju

<p>Ljubica Trninić (84) iz mjesta Cabuna kod Virovitice je primala socijalnu pomoć, no sustav socijalne skrbi u Virovitici odlučio je kako baka<strong> Ljubica već deset godina na tu pomoć nema pravo, jer je sa sinom i kćeri potpisala ugovor o uzdržavanju i prepisala im kuću - prije deset godina</strong>, <a href="http://www.vijesti.rtl.hr/novosti/hrvatska/1937178/sjetili-se-da-vise-nema-pravo-na-socijalnu-pomoc-pa-im-baka-bez-struje-i-vode-mora-vratiti-50000-kuna/"><strong>piše RTL</strong></a>. </p><p>Zbog te odluke baka Ljubica državi sada mora vratiti preko 50.000 kuna, i to sa zateznim kamatama. <strong>Ukupno je to čak 53.000 kuna, s 13 posto kamata i sudskim troškovima koji iznose 2000 kuna. </strong></p><p>Centar za socijalnu skrb očekuju da baka vrati sav dodatak za njegu i tuđu pomoć koji je primala u proteklih deset godina, i to u iznosu od 500 kuna mjesečno. </p><p>- Zamislite vi, kad se ja ovakva bolesna probudim, ja samo mislim na njih, <strong>odakle ću dati. Pa uzet će mi ovo sirotinje</strong> - žali se Ljubica Trninić. </p><p>- Odakle?! Pa ja nemam tisuću kuna da me okreneš. Pa ja imam obiteljsku mirovinu - kaže baka Ljubica. Napominje kako je kuću prepisala na djecu samo zato da imaju čiste papire.</p><p><strong>Njezina mirovina iznosi 1800 kuna. Sin Damir je radno nesposoban</strong>, i jedini izvor prihoda mu je - socijalna pomoć.</p><p><strong>Prostorije u kojima žive nemaju tekuću vodu ni kupaonicu, tek poljski WC.</strong></p><p>U nekoliko navrata su se pokušali žaliti, ali bez uspjeha. </p><p>Ravnateljica virovitičke ispostave Centra za socijalnu skrb rekla je da su propisi su jasni. </p><p>- <strong>Korisnik koji je ostvario pravo na novčanu naknadu dužan je nadoknaditi štetu</strong> ako je na temelju neistinitih ili netočnih podataka ostvario pravo na novčanu naknadu na koju nije imao pravo ili ostvario zbog toga što nije prijavio promjenu koja utječe na gubitak ili opseg prava, a znao je ili je morao znati za tu promjenu - kazala je ravnateljica.</p><p>Baka Ljubica tvrdi da je nitko nije upozorio što smije ili ne smije.</p>